CELEX: 22012D0356
Language: lt
Date: 1339718400000
Title: 2012/356/ES: 2012 m. birželio 15 d. AKR ir ES Ministrų Tarybos sprendimas Nr. 1/2012 dėl investicijų finansavimo sąlygų peržiūros (AKR ir ES partnerystės susitarimo II priedo 1 skyrius)

4.7.2012   
            
            
               LT
            
            
               Europos Sąjungos oficialusis leidinys
            
            
               L 174/27
            
         AKR IR ES MINISTRŲ TARYBOS SPRENDIMAS Nr. 1/2012
   2012 m. birželio 15 d.
   dėl investicijų finansavimo sąlygų peržiūros (AKR ir ES partnerystės susitarimo II priedo 1 skyrius)
   (2012/356/ES)
   AKR IR ES MINISTRŲ TARYBA,
   atsižvelgdama į Afrikos, Karibų jūros bei Ramiojo vandenyno grupės valstybių ir Europos bendrijos bei jos valstybių narių partnerystės susitarimą (1), su paskutiniais pakeitimais (toliau – AKR ir ES partnerystės susitarimas), ypač į jo 100 straipsnį,
   kadangi:
   
               (1)
            
            
               pagal AKR ir ES partnerystės susitarimo II priedo 6b straipsnį atliktas Europos investicijų banko AKR investicinės priemonės ir nuosavų išteklių naudojimo AKR regione tarpinis vertinimas. Tarpiniame vertinime viena iš rekomendacijų buvo dėl techninės pagalbos finansavimo teikimo iš papildomų dotacijų;
            
         
               (2)
            
            
               atsižvelgiant į tarpinio vertinimo rezultatus palūkanų subsidijų biudžeto dalis, kuri gali būti naudojama su projektu susijusiai techninei pagalbai teikti, kaip nustatyta AKR ir ES partnerystės susitarimo II priedo 1 straipsnio 3 dalyje ir 2 straipsnio 9 dalyje, turėtų būti padidinta nuo 10 iki 15 %,
            
         PRIĖMĖ ŠĮ SPRENDIMĄ:
   1 straipsnis
   AKR ir ES partnerystės susitarimo II priedas iš dalies keičiamas taip:
   
               1.
            
            
               1 straipsnio 3 dalis pakeičiama taip:
               „3.   Palūkanų subsidijos gali būti kapitalizuojamos arba naudojamos dotacijų forma. Palūkanų subsidijos suma, apskaičiuota pagal jos vertę paskolos išmokėjimo metu, įskaitoma į palūkanų subsidijos išteklius, nurodytus Ib priedo 2 dalies c punkte, ir sumokama tiesiogiai Bankui. Su projektu susijusiai techninei pagalbai AKR valstybėse stiprinti taip pat galima naudoti iki 15 % palūkanų subsidijų išteklių.“;
            
         
               2.
            
            
               2 straipsnio 9 dalis pakeičiama taip:
               „9.   Palūkanų subsidijos gali būti kapitalizuojamos arba naudojamos dotacijų forma. Su projektu susijusiai techninei pagalbai AKR valstybėse stiprinti taip pat galima naudoti iki 15 % palūkanų subsidijų išteklių.“
            
         2 straipsnis
   Šis sprendimas įsigalioja jo priėmimo dieną.
   
      Priimta Port Viloje 2012 m. birželio 15 d.
      
         
            AKR ir ES Ministrų Tarybos vardu
         
         
            Pirmininkas
         
         A. BAPTISTE
      
   
   
      (1)  OL L 317, 2000 12 15, p. 3.